# Իմրան Խան (դերասան)[խմբագրել | խմբագրել կոդը]

| **Իմրան Խան** |
| --- |
|  |
| Ծնվել է | հունվարի 13, 1983(1983-01-13) (43 տարեկան) |
| Ծննդավայր | Մեդիսոն, ԱՄՆ |
| Կրթություն | Bombay Scottish School?, Նյու Յորքի կինոակադեմիա և Fremont High School? |
| Քաղաքացիություն |  ԱՄՆ և  Հնդկաստան |
| Կրոն | իսլամ |
| Մասնագիտություն | դերասան և կինոդերասան |
| Ամուսին(ներ) | Avantika Malik Khan? |
| Պարգևներ և մրցանակներ | Filmfare Award for Best Male Debut? և Apsara Award for Best Male Debut? |
|  |

**Իմրան Խան**  (անգլ.՝ Imran Khan, ի ծնե **Իմրան Պալ**, հունվարի 13, 1983(1983-01-13), Մեդիսոն, ԱՄՆ), հնդիկ դերասան, որը նկարահանվել է Բոլիվուդում։ Տղամարդու լավագույն դեբյուտային դերի համար արժանացել է Filmfare Award մրցանակին։

## Կենսագրություն

Իմրան Խանը Հնդկաստանի կինոարտադրության մեջ կարևոր դեր խաղացող Հուսեյին Խանի կինեմատոգրաֆիական «դինաստայի» ներկայացուցիչն է։ Մասնավորապես իր մոր՝ Նուջատ Խանի կողմից նա հանդիսանում է հայտնի ռեժիսոր Նասիրա Հուսեյնի թոռը, կինոպրոդյուսեր Թահիրա Հուսեյնի եղբորորդու ծոռը և ռեժիսոր Մանսուր Խանի, դերասան և ռեժիսոր Աամիր Խանի, դերասաններ Թարիք Խանի և Ֆեյզալ Խանի, դերասանուհիներ Ֆարհաթի և Նիհաթ Խանի զարմիկը։

## Անձնական կյանք

2011 թվականից ամուսնացել է Ավանտիկե Մալիկի հետ։

2013 թվականի դեկտեմբերին զույգը հայտարարել է, որ սպասում է առաջնեկին, և 2014 թվականի հունիսի 9-ին ծնվել է նրանց դուստրը՝ Իմարան։

## Կարիերա

Իմրան սկսել է ֆիլմերում հանդես գալ որպես մանկական դերասան և «Դատավճիռ» և «Մրցակից» ֆիլմերում խաղացել է երտասարդ կերպարներին։

Դերասանական դպրոցում անցկացվող դասընթացների ընթացքում նրան նկատել էր ռեժիսոր Աբաս Տիրևալը, որը առաջարկել է նրան գլխավոր դեր «Գիտե՞ս դու...» ֆիլմում։ Արդյունքում ֆիլմը արժանացել է քննադատների դրական գնահատանքին և առևտրային հաջողությունների և տղամարդու լավագույն դերի համար բերել դերասանին Filmfare Award մրցանակը, որը նա կիսել է Ֆարհան Ախթարի հետ։

2012 թվականին Կարինա Կապուրի հետ նկարահանվել է «Ես մենակ եմ և դու ես մենակ» ֆիլմում, որն ունեցել է առևտրային հաջողություններ։
2013 թվականին նրա մասնակցությամբ թողարկվել է երեք ֆիլմ՝ առաջինը «Մաթրու, Բիջլի և Մանդոլա» ֆիլմն էր, որի նկարահանումներին մասնակցելու համար նա երեք ամիս ապրել է Դելիում և սովորել է հարիանի լեզուն։ Նա այս ֆիլմում կատարել է նաև «Chaar Dina Ki» երգը։

Նույն տարվա վերջին լույս տեսած «Գեղեցկուհի, դու իմ սերն ես» ֆիլմում, որտեղ նա կրկին Կարինա Կապուրի հետ է նկարահանվել, նույնպես ձախողվել է վարձույթում։

2015 թվականին լույս է տեսել «Katti Batti » ֆիլմը, որի գլխավոր հերոսուհին Կանգան Ռանաուտին էր, այն ստացել է քննադատների ոչ միանշանակ արձագանքը և կրկին ձախողվել վարձույթում։

## Ֆիլմագրություն

| Տարի | Հայերեն անվանումը | **Բնօրինակ անվանում** | Դեր |
| --- | --- | --- | --- |
| 1988 | Դատավճիռ | *Qayamat Se Qayamat Tak* | պատանի Ռաջ |
| 1992 | Մրցակիցը | *Jo Jeeta Wohi Sikandar* | պատանի Սանջիլալա |
| 2008 | Գիտե՞ս դու | *Jaane Tu… Ya Jaane Na* | Ջայ Սինգխ Ռաթհոր |
| 2008 | Առևանգում | *Kidnap* | Կաբիր Շարմա |
| 2010 | Ես ատում եմ սիրային պատմությունները | *I Hate Luv Storys* | Ջայ Դխինգրա |
| 2010 | Սուտ փրկության համար | *Jhootha Hi Sahi* | Ակաշ (հնչյունավորում) |
| 2010 | Բաժանումից հետո | *Break Ke Baad* | Աբհայ Գուլատի |
| 2011 | Դելիի խուլ անկյունները | *Delhi Belly* | Տաշի Դորջի Լհատու |
| 2011 | Իմ եղբոր հարսնացուն | *Mere Brother Ki Dulhan* | Քուշ Ագնիհոտրի |
| 2012 | Ես մենակ եմ և դու ես մենակ | *Ek Main Aur Ekk Tu* | Ռահուլ Կապուր |
| 2012 | Մատրուն, Բիջլին և Մանդոլան | *Matru Ki Bijlee Ka Mandola* | Հուկում Սինգխ Մատրու |
| 2013 | Մի անգամ Մումբայում 2 | *Once Upon Ay Time In Mumbai Dobaara!* | Ասլամ |
| 2013 | Ասում է և ցույց տալիս Բոմբեյը | *Bombay Talkies* | խաղում է ինքն իր դերում |
| 2013 | Գեղեցկուհի, դու իմ սերն ես | *Gori Tere Pyaar Mein* | Շրիրամ Բենկատ |
| 2015 | Լույսի հետ պայքարի մեթոդներ | *Katti Batti* | Մեդդի |

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Իմրան Խան (դերասան)» հոդվածին։ |